Karolo ya Ditaba Bakeng sa Babegi ba Ditaba
MABAPI LE RENA
Lenaneo la Thuto ya Beibele
Sehlogo sa go Feta
PONO YA BEIBELE Go Swara Nako
Thuto 8: Phutha Dilo o Hlweke
O ka rata go bala sehlogo se ka leleme lefe? %%
Mosadi o re: “Ke goletše setlogong seo go sona re bolelelago godimo, re bolelago ka sefahlego le go tsena ba bangwe ganong ge ba bolela. Re be re sa tšee seo e le go se hlomphe. Eupša monna wa ka yena o goletše setlogong seo se fapanego kudu.”
Tlhompho ga se ya swanela go bontšhwa ka sewelo lenyalong; e a nyakega. O ka bontšha bjang gore o hlompha molekane wa gago?
SEO O KA SE DIRAGO
Ngwala dilo tše tharo tšeo o di ratago ka monna goba mosadi wa gago. Dika tšeo di rategago tšeo o di hlaolago e ka ba motheo woo o agago tlhompho godimo ga wona.
Ipotšiše gore: ‘Na ke bolela le molekane wa ka ka tlhompho? Ke mo sola gakae ge go bapišwa le makga ao ke mo retago ka ona? Segalo sa ka se bjang ge ke bolela selo se itšego goba ke belaela?’ Na molekane wa gago a ka dumelelana le dikarabo tša gago?—Molao wa motheo wa Beibele: Bakolose 3:13.
Leka se: Ipeele pakane ya go reta monna goba mosadi wa gago bonyenyane gatee ka letšatši. Tšhišinyo: Lebelela dika tšeo di rategago tšeo o di hlaotšego pejana. Itlwaetše mokgwa wa go botša molekane wa gago seo o se ratago ka yena.—Molao wa motheo wa Beibele: 1 Bakorinthe 8:1.
Ditiro tša gago. Mosadi yo a bitšwago Alicia o re: “Ke fetša nako e ntši ke dira mešomo ya ka gae, gomme ge monna wa ka a bontšha go hlompha maiteko a ka ka gore a phuthe dilo tša gagwe goba a hlatswe dibjana tšeo a di dirišitšego, ke bona maiteko a ka a tšeelwa godimo le gore ke bohlokwa lenyalong la rena.”
Ipotšiše gore: ‘Na tsela yeo ke swarago molekane wa ka ka yona e bontšha gabotse gore ke a mo hlompha? Na ke šetša molekane wa ka le go mo nea nako e lekanego?’ Na molekane wa gago a ka dumelelana le dikarabo tša gago?
Leka se: Ngwala ditsela tše tharo tšeo o ka ratago go bontšhwa tlhompho ka tšona. Dira gore molekane wa gago le yena a dire se se swanago. Ka morago, fanang matlakala ao le ngwadilego go ona e le gore yo mongwe le yo mongwe a bone gore o swanetše go šomela kae tabeng ya go bontšha tlhompho. Šetša taba ya gore wena o bontšhe tlhompho. Ge yo mongwe a etelela pele tabeng ye, yo mongwe le yena a ka latela.
^ par. 8 Maina a mangwe sehlogong se a fetotšwe.
“Tšwelang pele le kgotlelelana . . . le ge e ba motho a na le lebaka la go ba le pelaelo.”—Bakolose 3:13.
Ithute ka mo go Oketšegilego
LAPA LA GAGO LE KA THABA
Mekgwa ya go taonelouta mananeo a go theetšwa
Go Swara Molekane wa Gago ka Tlhompho